OpenLLM-France/wikimedia huggingface dataset:
# John Scalzi

John Michael Scalzi II :
| John Scalzi e 2017. ||
| Anv ofisiel | John Michael Scalzi II |
| Anv pluenn | John Scalzi |
| Obererezh | romanter |
| Ganedigezh | d'an 10 a viz Mae 1969 e Fairfield, Kalifornia, Stadoù-Unanet |
| Yezh skrivañ | saozneg |
| Rumm lennegel | skiant-faltazi |
| Enorioù | Priz Hugo |
| Oberennoù pennañ ||
| Heuliad romantoù Old Man's War ||
| Lec'hienn ofisiel | whatever.scalzi.com/2005/09/03/being-poor/ |
| kemmañ |
John Michael Scalzi II, ganet d'an 10 a viz Mae 1969, zo ur skrivagner skiant-faltazi stadunanat ha prezidant ar Science Fiction and Fantasy Writers of America. Brudet eo bet gant an heuliad romantoù Old Man's War. Eus an heuliad-se, tri romant a zo bet enoret gant ar priz Hugo Award. Bez eo bet enoret ivez evit e labour war e vlog lec'h ma'z eus bet skrivet gantañ e-leizh a deuliadoù war ar skiant-faltazi abaoe 1998. Tapet eo bet gantañ ar priz Hugo Award for Best Fan Writer e 2008, evit e labour diseurt war e vlog, dreist-holl, hag a zo bet implijet ivez evit reiñ harp da obererezhioù madobererezh.
E romant Redshirts a oa bet enoret e 2013 gant un Hugo Award for Best Novel. Skrivet en deus bet ivez un nebeud levrioù n'int ket levrioù skiant-faltazi ha pennadoù war an ekonomiezh, ar c'hoarioù video, filmoù, ar politikerezh. Goulennet e oa bet gantañ reiñ harp e ijin evit ar stirad skinwel Stargate Universe.

## Oberennoù
#### Bed Old Man's War

* Old Man's War (2005), Tor Books, (ISBN 0-7653-0940-8) )
* Questions for a Soldier (Kerzu 2005, chapbook, Subterranean Press, (ISBN 1-59606-048-4) )
* The Ghost Brigades (C'hwevrer 2006, Tor Books, (ISBN 0-7653-1502-5) )
* The Sagan Diary (C'hwevrer 2007, Subterranean Press, (ISBN 978-1-59606-103-3) )
* The Last Colony (Ebrel 2007, Tor Books, (ISBN 0-7653-1697-8) )
* Zoe's Tale (Eost 2008, Tor Books, (ISBN 0-7653-1698-6) )
* After the Coup (Gouere 2008, ebook, Tor.com, (ISBN B003V4B4PM) )
* The Human Division (Genver – Ebrel 2013, heuliad levrioù doare ebook; dastumadenn lerv, Mae 2013, Tor Books, (ISBN 978-0-7653-3351-3) )
* The End of All Things (Even 2015, heuliad levrioù e doare ebook; dastumadenn, Eost 2015, Tor Books, (ISBN 978-0-7653-7607-7) )
# John Sedgwick

John Sedgwick, bet ganet d'an 13 a viz Gwengolo 1813 hag aet da Anaon d'an 9 a viz Mae 1864, a oa ur c'helenner, ofiser a vicher ha jeneral en Union Army e-pad Brezel diabarzh Stadoù-Unanet Amerika. Gloazet e oa bet teir gwech e-pad Emgann Antietam e penn e zivizion en un argadenn c'hwitet, ha n'en doa ket gallet kemer perzh en Emgann Fredericksburg. Dindan e urzhioù, ar VIvet Korfad a oa bet a-bouez e-pad Kampagn Chancellorsville, er stourm a-enep an nerzhioù kengevreet en Eil emgann Fredericksburg hag Emgann Salem Church. E gorfad a oa erruet da ziwezhañ war dachenn Emgann Gettysburg ha ne reas ket kalz traoù eno.
Sedgwick a voe lazhet gant ur mailh-tenner e-pad Emgann Spotsylvania Court House d'an 9 a viz Mae 1864. Deuet e oa neuze dres a-us d'ar major jeneral James B. McPherson, ar major jeneral Joseph K. Mansfield, ar major jeneral John F. Reynolds (4 a viz Gouhere 1863, emgann Gettysburg) an ofiser uhelañ en istor Stadoù-unanet Amerika e-pad ar brezel diabarzh stadunanat. Brudet mat eo chomet e frazenn ziwezhañ: "They couldn't hit an elephant at this distance." (ne c'hellfent ket tizhout un olifant keit-se".
# John Simmit

Jonathan Simmit, pe John Simmit, bet ganet e Birmingham, e Bro-Saoz, d'an 20 a viz Gouere 1963, zo un aktour sinema ha skinwel saoz.
# John Singer Sargent

John Singer Sargent a oa ul livour stadunanat, ganet e Firenze.
# John Surtees

John Norman Surtees a oa ur blenier moto ha kirri, bet ganet d'an 11 a viz C'hwevrer 1934 e Tatsfield e Bro-Saoz ha marvet d'an 10 a viz Meurzh 2017. Gounezet en deus seizh titl e kevezadegoù moto a-raok gounit un titl e Formulenn 1 e 1964. An hini nemetañ eo en deus gounezet titloù war moto ha war kirri.
a vo kavet e Wikimedia Commons.
| Kampion a-raok : Jim Clark | John Surtees Kampion bed ar Formulenn 1 1964 | Kampion war-lerc'h : Jim Clark |
# John Szarkowski

Ganet e oa bet John Szarkowski d'an 18 a viz Kerzu 1925 en Ashland (Wisconsin) ha marv e Pittsfield (Massachusetts) d'ar 7 a viz Gouere 2007.
E 1962 ez eas da virdiour ar Mirdi arz modern (Museum of Modern Art) e New York. Ar garg-se a chomas gantañ e-pad 30 vloaz. Deuet eo a-benn da lakaat al luc'hskeudennerezh da vezañ anavezet evel un arz drezañ e-unan.

## Liamm diavaez

* Poltredoù eus John Szarkowski
# John T. Koch

John T. Koch, genidik eus ar Stadoù Unanet, zo ur c’heltiegour a labour war dachenn ar ragistor hag ar Grennamzer dreist-holl.
Studioù war ar yezhoù keltiek a reas e Skol-veur Harvard er bloavezhioù 1980. Goude se e voe ivez e Skolaj Jezuz en Oxford hag e Skol-vleur Kembre en Aberystwyth. Kelennet en deus e Skol-veur Harvard hag e Boston.
Abaoe 1998 ez eo kelenner hag enklasker e Kreizenn ar Studioù Kembraek ha Keltiek e skol-veur Aberystwyth. Embannet en deus un toullad pennadoù ha levrioù, diwar-benn an iwerzhoneg hag ar c’hembraeg dreist-holl.

## Un nebeud levrioù

* The Celtic Heroic Age (1994), gant John Carey
* The Gododdin of Aneirin (1997)
* The Inscriptions of Early Medieval Brittany - Les inscriptions de la Bretagne du Haut Moyen Âge (2000), asambles gant Gwenael an Dug ha Wendy Davies
* Celtic Culture: A Historical Encyclopedia (5 levrenn, 2006)
* An Atlas for Celtic Studies: Archaeology and Names in Ancient Europe and Early Medieval Ireland, Britain, and Brittany (2007)

## Liamm diavaez

* Fichenn e lec'hienn Skol-veur Kembre, gant ur roll eus al levrioù ha pennadoù embannet gantañ
# Krenerez vrizh

Krenerez vrizh :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Chondrichthyes |
| Urzhad : | Torpediniformes |
| Kerentiad : | Torpedinidae |
| Genad : | Torpedo |
| Anv skiantel ||
| Torpedo marmorata Risso, 1810 ||
| D'ar vevoniezh e tenn ar pennad-mañ. ||
Ar grenerez vrizh (Torpedo marmorata) zo ur pesk plat, kar d'ar rae, a vev e reter meurvor Atlantel hag er mor Kreizdouar.

## Doareoù pennañ

War-dro 60 cm eo he hirder ha 10 kg he fouez.
Gouest eo da lazhañ he freizhoù gant stokadoù-tredan. Oberiant eo diouzh an deiz.

## Gouennañ

Bevc'haner eo ar grenerez. Bep bloaz e vez ganet gant ar barez betek 35 krenerez vihan.
# Kren-douar ar 1añ a viz Du 1755 e Lisbon

Kren-douar ar 1añ a viz Du 1755 e Lisbon zo ur gwallzarvoud c'hoarvezet en deiz-se da 9 eur, hag a zistrujas kêr-benn Portugal. Diouzh ar mammennoù e vije bet etre 50 000 ha 70 000 den lazhet e-touez an 275 000 a dud o chom eno. Da-heul ar grenadenn e voe un tsunami ha tanioù-gwall, kement ha ken bihan ma voe peurzistrujet Lisbon war-bouez nebeut.

## Lennegezh

Meneget eo ar c'hren-douar gant ar skrivagner gall Voltaire e div oberenn:
* e 1756 er Poème sur le désastre de Lisbonne,
* e 1759 e Candide.
# Krennamzer

Ur prantad eus istor Europa eo ar Grennamzer. Hervez boaz an istorourien e krog gant diwezh an Impalaeriezh roman e 476 (digarget e voe Romulus Augustulus, impalaer roman diwezhañ, gant ar Vandaled) hag ec'h echu e 1492 (kavadenn Amerika gant Kristol Goulm (Christoforo Colombo).
Ar barzh italian Francesco Petrarca (1304-1374) eo an hini kentañ en deus meneget ur medium aevum. Evitañ hag evit an denelourien e oa ar prantad diaraok hini ar sevenadur gotek, da lavaret eo ur sevenadur na brizie ket kenedelezh an Henamzer. Ul lavarenn disprizañ e oa hag eo chomet e-pad pell.
Disken ar boblañs, enep-kêriekadur, riñsadenn ar galloud kreiz, an aloubadegoù hag envroañ meuriadoù, a oa kroget e fin an Henamzer, a oa kendalc'het er Grennamzer.

## Prantadoù ar Grennamzer

Dre vras e ranner ar Grennamzer evel-henn:
* ar Grennamzer uhel (war-dro 500 betek 1000), eus faezhidigezh Roma Gozh, amzer an aloubadegoù bras betek re ar Vikinged.
* ar Grennamzer greiz (war-dro 1000 betek 1300), emañ ar broadoù war ziorren.
* ar Grennamzer izel (war-dro 1300 betek 1500).
a vo kavet e Wikimedia Commons.
# Kren-douar 1799 er Geunioù Brezhon

Kren-douar 1799 er Geunioù Brezhon, pe kren-douar Bonn (galleg: séisme de 1799 dans le Marais breton-vendéen, pe séisme de Bouin), zo ur c'hren-douar 6,4 a greñvder c'hoarvezet e geunioù Breizh d'ar 25 a viz Genver 1799 (6 a viz ar Glav er bloavezh VII en deiziadur republikan). Bez' e oa e epikreizenn 24 km dindan Bae Bourc'hnevez e-tro Enez Bonn. Krenet en doa an douar e pep lec'h e kornôg Frañs ken e voe santet stroñsadennoù VII-VIII a greñvder.
# Krenerez

Krenerezed :
| Torpedo californica ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Chondrichthyes |
| Urzhad : | Torpediniformes |
| Kerentiad : | Torpedinidae |
| Genad : | Torpedo |
| D'ar vevoniezh e tenn ar pennad-mañ. ||
Ar c'hrenerezed eo ar pesked plat, kar d'ar rae, a ya d'ober ar genad Torpedo.
Gouest int da broduiñ tredan evit lazhañ o freizhoù pe evit en em zifenn.

## Spesadoù

E-touez ar spesadoù krenerezed emañ :
* ar grenerez vrizh, Torpedo marmorata
* ar grenerez voutin, Torpedo torpedo
* krenerez Chile, Torpedo tremens
* krenerez Florida, Torpedo andersoni
* krenerez Kalifornia, Torpedo californica
# Insubri

An Insubri pe Insubres a oa ur bobl gelt e Gallia Cisalpina. Edo o c'hêr-benn e Mediolanum (Milano) hag e-touez ar c'hêrioù all a oa en o bro e c'haller menegiñ Comum (Como).
Insubri ha Cenomani a voe faezhet gant ar Romaned e meur a emgann e dibenn an Trede kantved kent JK hag e deroù an Eil kantved kent JK, daoust m'o doa graet emglev gant nerzhioù Kartadiz Hannibal Barca.
E 218 kent JK ez ejont gant arme Hannibal da argadiñ an Taurini. Kasoni a-gozh a oa etre Taurini hag Insubred. Kemeret e voe o c'hêr-benn Taurasia gant arme Hannibal goude ur seziz tri devezh "

## Notennoù

* ↑ Titus Livius, Ab Urbe condita libri
* ↑ (Polybius iii. 60, 8).
# Intañvez Indian

Indian Widow, pe Intañvez Indian, zo ul livadur gant Joseph Wright of Derby, echuet war-dro dibenn 1783 pe deroù 1784 ha diskouezet e 1785 e Londrez. Hiziv emañ en Derby Museum and Art Gallery, e Derby, e Bro-Saoz.

## An anv

Indian Widow eo an anv a lavare al livour e-unan eus e labour, met un anv hiroc'h zo ivez: The Widow of an Indian Chief Watching the Arms of Her Deceased Husband, da lavarout eo Intañvez ur pennbrezelour indian o sellout ouzh armoù he fried marvet.

## Notennoù

* ↑ Indian Widow, Derby City Council, gwelet e Meurzh 2011
# Inter-Governmental Philatelic Corporation

An Inter-Governmental Philatelic Corporation (IGPC), da lavaret eo "Embregerezh Timbrawouriezh Etre-Gouarnamantel", a genlabour gant ouzhpenn 70 a vroioù ha stadoù er bed evit o sikour da veizañ, produiñ ha lakaat war ar marc'had timbroù-post. Harpañ a ra ivez melestradurezhioù ar postoù en o labour dastum ha kas lizhiri. Hervezi e vez produet ganti un hanterenn eus an holl dimbroù embannet pep bloaz.
Un embregerezh prevez a glask gounid arc'hant eo an IGPC, ha tamm ebet un ensavadur etrebroadel. Ar gouarnamantoù a c'houlenn harp pe guzul diganti a zo pratikoù ha n'int ket izili.
Krouet e oa bet an IGPC gant an Dr. Manfred Lehmann (1922–1997), un Amerikan pinvidik hag a oa troet gant ar broioù aet da Stadoù nevez dizalc'h en Afrika hag en Antilhez. Ghana eo a voe pratik kentañ ar stal pa zeuas dieub an drevadenn saoz bet anavezet a-raok evel "Aod an Aour". Sikouret en voe e 1957 evit a sell merañ servij ar postoù hag ar werzh timbroù er vro. Togo a voe da heul, hag inizi zo an Antilhez war-lerc'h. E fin ar bloavezhioù 80 e tiwanas Stadoù nevez en Azia gant dismantr an Unvaniezh Soviedel hag e dibenn ar bloavezhioù 1980 e oa ouzhpenn 50 bro pratikoù eus an IGPC.
Skoulmañ a reas an IGPC un emglev gant ar gompagnunezh Disney evit bezañ aotreet da embann timbroù warno skeudenn tudennoù an tresadennoù-bev mil anavezet. Abaoe eo deuet timbroù gant tem Disney da vezañ ul lodenn bouezus eus produadur an embregerezh.
Anavezet eo an IGPC dreist-holl evit embann timbroù gant danvezioù brudet, tudennoù tresadennoù-bev, ha tudennoù sport ha dudi a zo bet rebechet dezho n'o deus ket kalz a liamm gant sevenadur pe istor ar broioù a embanner timbroù evito. Un doare impalaeriezh sevenadurel eo bet anvet zoken an embann timbroù gant skeudennoù eus sevenadur pop Amerika. Respont a ra an embregerezh ez eo liesseurtoc'h danvez an timbroù : an natur, gweledvaoù, tudennoù istorel…
En o c'homzoù o-unan, "an ajañs filatelek staliet e New York e oa an hini gentañ o kinnig poltred tud brudet ha tresoù anavezet evit sikour he fratikoù da embann ur rummad nevez a dimbroù-post, hag enoriñ harozed ar sevenadur pop hag ar sportoù eus ar marevezh, en o zouez Elvis Presley, Marilyn Monroe, Pokémon, Popeye, John Lennon, tudennoù tresadennoù-bev Walt Disney ha filmoù klasel, Jackie Chan, Barbra Streisand, Bob Dylan (…) evit menegiñ un nebeud re » (in Dielloù).
Hervez an IGPC ec'h implijont ur skipailh a zo ennañ ouzhpenn 100 ezel hag ouzhpenn 300 grafikour dizalc'h a implij. An IGPC a embann ez eus gantañ "...ur skipailh amzer-da-zont a dresourien hag arzourien diabarzh hag a c'hell krouiñ un tres timbroù e-pad an noz." (en o lec'hienn)
Skouerioù eus kudennoù direizh a c'hell bezañ re dTuvalu, un enezeg vihan e Su ar Meurvor Habask hag a zo war o zimbroù an arzour amerikan Norman Rockwell hag ar bloavezh nevez sinaat, pe Enez Saint-Vincent a ginnig 244 zimbr e 1999 !

## Liammoù diavaez

* Buhez Lehman
* Lec'hienn an IGPC
# Insí Gé

Insí Gé (Inishkea islands e saozneg) zo inizi war aod gwalarn kontelezh Maigh Eo, en Iwerzhon, dirak gourenez An Muirthead. Abaoe ar bloavezhioù 1930 n'eus mui den ebet o vevañ en enezeg, nemet en hañv e ve. Met aspadennoù eus tiez mein a weler eno c’hoazh, koulz ha savadurioù kristen kozh eus ar VI$^{vet}$ kantved.
E daou zoare e tispleger anv an enezeg : hervez lod e vefent anvet diwar-lerc'h ur sant, sant Cé, hag hervez tud all e teufe an anv eus ar ger iwerzhonek gé, a dalvez kement ha “gwaz”.
Meur a enezenn zo :
* Inis Gé Thuaidh (Inishkea North), 2,07 km²
* Inis Gé Theas (Inishkea South), 1,84 km²
* ha kerreg bihan all (Carraig na bhFaoileán, Carraig an Phoirt, Carraig an Mhoilt, Carraig Bhéal na gCaróg...).

## Liammoù diavaez

* (en) Lec’hienn Inishkea Islands
* (en) Inishkea Islands el lec’hienn Ireland’s Islands/Oileáin

## Notennoù

* ↑ logainm.ie
* ↑ logainm.ie
# Intaeg

Ur yezh sinek-tibetek eus is-skourr ar yezhoù burmek ar su eo an intaeg (in(n)tha pe antha) komzet gant tro-dro da 141.100 den (1983) e Shan e Myanmar].

## Gwelet ivez

* Yezhoù tibetek-burmek
* Yezhoù burmek
# Intañvez du

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Intañvez du a vez graet
* eus ur wreg a lazh he fried
* eus loened zo
** kevnid, evel Latrodectus hasselti
** pesked, Stygnobrotula latebricola pe Gymnocorymbus ternetzi
# Intel

Intel Corporation zo un embregerezh treuzvroadel stadunanat arbennikaet war an deknologiezh ha diazezet e Santa Clara (Kalifornia). Intel zo unan eus brasañ produerien amredadoù enframmet hervez an arc'hant rastellet. Lakaet eo da dalvezout war listenn ar 500 embregerezh stadunanat dre an arc'hant abaoe dek vloaz bennak etre 2007 ha 2016, betek ma vije tennet eus al listenn. E 2020 e oa bet adlakaet el listenn ha tizhet ar 45vet renk, o vezañ ar 7vet galloudusañ a-fed teknologiezh.
# Kanton Regini (1790)

Krouet e voe Kanton Regini e 1790. Ur rann velestradurel ha lezvarnel hag ur bastell-vro dilenn eus Bann Josilin e departamant ar Mor-Bihan e oa. Peder c'humun a oa ennañ:
* Lantilieg,
* Ploueg-Grifed,
* Radeneg,
* Regini (pennlec'h).
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 317
* ↑ Cassini - EHESS - Regini - Fichenn ar gumun
# Kanton Reoz (1790)

Krouet e voe Kanton Reoz e 1790. Ur rann velestradurel ha lezvarnel hag ur bastell-vro dilenn eus Bann ar Roc'h-Bernez e departamant ar Mor-Bihan e oa. Div gumun a oa ennañ:
* Begaon,
* Reoz (pennlec'h).
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 42 ha 320
* ↑ Cassini - EHESS - Reoz - Fichenn ar gumun
# Kanton Rester

Kanton Rester :
| Lec'hiadur kanton Rester e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Felger-Gwitreg |
| Kod kanton | 35 33 |
| Pennlec'h | Rester |
| Kuzulierien Amzer gefridi | Jean-Claude Blouin 2011-2015 |
| Stadegoù ||
| Poblañs | 13 391 ann. (2012) |
| Gorread | 248,69 km² |
| Stankter | 54 ann./km² |
| Adrannoù ||
| Kumunioù | 10 |
| kemmañ |
Kanton Rester oa ur rann velestradurel c'hall, e departamant Il-ha-Gwilen e rannvro Breizh. E-barzh Arondisamant Roazhon emañ.

## Listennad kumunioù

* Ervrezhell
* Ezieg
* Govelioù-ar-C'hoad
* Koem
* Marc'helleg-Roperzh
* Marzhinieg-Houarnruz
* Rester
* Santez-Koulm
* An Tilh
* Tourig

## Listennad Kuzulierien

Roll ar c'huzulerien departamant :
| Mare | Mare | Anv | Strollad | Karg |
| 2004 | 2015 | Jean-Claude Blouin | Tu-dehoù diseurt | Maer an Tilh (1995-2014) |
| N'eo ket anavezet c'hoazh an holl fedoù. |||||
# Kanton Reudied

Kanton Reudied :
| Lec'hiadur kanton Reudied e departamant Liger-Atlantel ||
| Bro | Breizh |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Liger-Atlantel |
| Arondisamant(où) | Arondisamant Naoned |
| Kod kanton | 44 51 |
| Pennlec'h | Reudied |
| Kuzulierien Amzer gefridi | |
| Stadegoù ||
| Poblañs | 31 617 ann. (2012) |
| Gorread | 36,44 km² |
| Stankter | 868 ann./km² |
| Adrannoù ||
| Kumunioù | 1 + 1 rann |
| kemmañ |
Kanton Reudied a oa anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs).

## Kumunioù

Kanton Reudied a yae 2 gumun d'ober anezhañ.
* Reudied (rann), penn ar c'hanton;
* Kervegon.

## Daveoù

* (fr) INSEE, poblañs lezennel kantonioù al Liger-Atlantel, 2007
# Kanton Redon

Kanton Redon :
| Lec'hiadur kanton Redon e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Redon |
| Kod kanton | 3517 |
| Pennlec'h | Redon |
| Kuzulierien Amzer gefridi | Solène Michenot Franck Pichot 2015-2021 |
| Stadegoù ||
| Poblañs | 36 364 ann. (2019) |
| Gorread | 452 km² |
| Stankter | 80 ann./km² |
| Adrannoù ||
| Kumunioù | 16 |
| kemmañ |
Kanton Redon a zo anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant Il-ha-Gwilen e Breizh. Brasaet e oa bet da 16 kumun gant dekred an 18 a viz C'hwevrer 2014.

## Kumunioù kanton Redon
### Betek 2015

* Redon ;
* Baen-Ballon ;
* Chapel-Braen ;
* Landegon ;
* Lokmaria-Redon ;
* Ranneg.

### Abaoe 2015

* Redon ;
* Baen-Ballon ;
* Brug ;
* Chapel-Braen ;
* Gwipri ;
* Landegon ;
* Lohieg ;
* Lokmaria-Redon ;
* Luzron ;
* Mezeg ;
* Presperieg ;
* Ranneg ;
* Sant-Weganton ;
* Sant-Maloù-Fili ;
* Sant-Yust ;
* Seizh.

## Daveoù

* ↑ (fr) Décret n° 2014-177 du 18 février 2014 portant délimitation des cantons dans le département d'Ille-et-Vilaine
# Kanton Porzh-Loeiz (1790)

Krouet e voe Kanton Porzh-Loeiz e 1790. Ur rann velestradurel ha lezvarnel hag ur bastell-vro dilenn eus Bann Henbont e departamant ar Mor-Bihan e oa. Peder c'humun a oa ennañ:
* Groe,
* Pleheneg,
* Porzh-Loeiz (pennlec'h),
* Rianteg.
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Brasaet e voe ar c'hanton dindan anv Kanton Porzh-Loeiz ivez, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 299
* ↑ Cassini - EHESS - Porzh-Loeiz - Fichenn ar gumun
# Kanton Rappschwihr

Kanton Rappschwihr, pe Ribeauvillé e galleg, a oa ur c'hanton eus Elzas, hag a oa en arondisamant Rappoltsweiler betek miz Genver 2015, hogen en arondisamant Kolmar-Rappoltsweiler hiriv.
# Kanton Presperieg

Kanton Presperieg :
| Lec'hiadur kanton Presperieg e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Redon |
| Kod kanton | 35 25 |
| Pennlec'h | Presperieg |
| Kuzulierien Amzer gefridi | Franck Pichot 2011-2015 |
| Stadegoù ||
| Poblañs | 14 274 ann. (2012) |
| Gorread | 245,46 km² |
| Stankter | 58 ann./km² |
| Adrannoù ||
| Kumunioù | 9 |
| kemmañ |
Kanton Presperieg a oa anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant Il-ha-Gwilen e Breizh.

## Kumunioù kanton Presperieg

* Brug ;
* Gwipri ;
* Lohieg ;
* Luzron ;
* Presperieg ;
* Sant-Weganton ;
* Sant-Maloù-Fili ;
* Sant-Yust ;
* Seizh.
# Kanton Prizieg (1790)

Krouet e voe Kanton Prizieg e 1790. Ur rann velestradurel ha lezvarnel hag ur bastell-vro dilenn eus Bann ar Faoued e departamant ar Mor-Bihan e oa. Div gumun a oa ennañ:
* Prizieg (pennlec'h),
* Sant-Tudal.
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 305
* ↑ Cassini - EHESS - Prizieg - Fichenn ar gumun
# Kanton Quesnoy-sur-Deûle

Kantonioù Frañs :
| Anv | Kanton Quesnoy-sur-Deûle |
| Riez | Frañs |
| Rannvro | Hauts-de-France |
| Departamant | Norzh |
| Arondisamant | Lille |
| Niver kumunioù | 8 |
| Kod INSEE | 59 51 |
| Pennlec'h | Quesnoy-sur-Deûle |
| Kuzulier | Jacques Houssin (Unvaniezh evit ul Luskad Poblel) |
| Amzer-gefridi | 2008 - 2014 |
| Poblañs hep kontoù doubl | 36 663 (1999) |
| Gorread | 65,79 km² |
| Stankter | 557 a./km² |
Kanton Quesnoy-sur-Deûle a oa anezhañ ur rann velestradurel eus Frañs e departamant an Norzh hag er rannvro Nord-Pas-de-Calais.

## Kumunioù

Kanton Quesnoy-sur-Deûle a yae 8 kumun d'ober anezhañ:
* Comines
* Deûlémont
* Lompret
* Pérenchies
* Quesnoy-sur-Deûle
* Verlinghem
* Warneton
* Wervicq-Sud
# Koua meur

Koua meur :
| Ur c'houa meur. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Coua |
| Anv skiantel ||
| Coua gigas (Boddaert, 1783) ||
| D'ar vevoniezh e tenn ar pennad-mañ. ||
Ar c'houa meur (Coua gigas) a zo un evn eus kerentiad ar c'hCuculidae.

## Annez

Strewet eo al labous e koadegi savanennoù kornôg ha kreisteiz Madagaskar:

## Liammoù diavaez

a vo kavet e Wikimedia Commons.

## Daveennoù

* ↑ Coua gigas war al lec'hienn Avibase.
# Koua glas

Koua glas :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Coua |
| Anv skiantel ||
| Coua caerulea Linnaeus, 1766 ||
| D'ar vevoniezh e tenn ar pennad-mañ. ||
Ar c'houa glas (Coua caerulea) a zo ur spesad evned eus kerentiad ar c'hCuculidae.

## Annez

Bevañ a ra al labous er c'hoadegi trovanel gwalarn ha reter Madagaskar.

## Daveennoù

* ↑ Coua caerulea war al lec'hienn Avibase.